અનાજ પર કર ના હતો પણ જીએસટી અમલી બન્યા બાદ અનાજ યાર્ડમાંથી બહાર જાય તેના પર પાંચ ટકા ટેક્સ ઝીંકવામાં આવતા તેનાં વિરોધમાં ગુજરાતનાં અનેક માર્કેડ યાર્ડોએ બંધ પાળીને વિરોધ વ્યકત કર્યો છે. ગુજરાતમાં સૌથી પહેલા જૂનાગઢમાં બંધનું એલાન અપાયું હતું. જૂનાગઢ ચેમ્બર ઑફ કોમર્સે તો તા.૧પ જૂને શહેર બંધનું એલાન આપતા જૂનાગઢ અને તેની સાથે ભેંસાણ અને કેશોદ જીએસટીના કાયદા સામે રોષ વ્યકત કરવા બંધ રહ્યા હતા. આ ઉપરાંત રાજકોટ સહિતનાં કેટલાક માર્કેટ યાર્ડોના વેપારીઓએ એક દિવસ હડતાળ પાડી જીએસટીનો વિરોધ કર્યો હતો. સ્થાનિક વેપારીઓએ જીએસટીનો વિરોધ વ્યકત કરતું આવેદનપત્ર સતાવાળાઓને આપ્યું હતુ. વેપારીઓને રિટર્ન ભરવાની જોગવાઈ અને કેટલીક વિસંગતતાઓ દૂર કરવા રજૂઆતો કરી હતી.